b'\n_START_ARTICLE_\nMaskvos matematinis papirusas\n_START_PARAGRAPH_\nMaskvos matematinis papirusas, dar vadinamas Goleni\xc5\xa1\xc4\x8devo papirusu - senov\xc4\x97s Egipto matematikos papirusas i\xc5\xa1 ma\xc5\xbedaug Tryliktosios Egipto dinastijos laik\xc5\xb3. Jame nagrin\xc4\x97jami 25 matematikos u\xc5\xbedaviniai, pateikiami j\xc5\xb3 sprendimai. Manoma, kad papiruse remiamasi dar senesn\xc4\x97mis \xc5\xbeiniomis, ma\xc5\xbedaug i\xc5\xa1 Dvyliktosios dinastijos laik\xc5\xb3, tai yra apie 1850 m. pr. m. e._NEWLINE_Rus\xc5\xb3 egiptologas Vladimiras Goleni\xc5\xa1\xc4\x8devas papirus\xc4\x85 nusipirko T\xc4\x97buose, 1892 ar 1893 metais. \xc5\xa0iuo metu papirusas saugomas Valstybiniame V. Pu\xc5\xa1kino vaizduojam\xc5\xb3j\xc5\xb3 men\xc5\xb3 muziejuje Maskvoje. Tai yra vienas i\xc5\xa1 \xc5\xbeymiausi\xc5\xb3 matematini\xc5\xb3 papirus\xc5\xb3.'